----

----

I Informacija

Komisija

----

Euro kursas (1)

2004 m. spalio 29 d.

(2004/C 267/01)

1 euras= 

----

(1)

Šaltinis: valiutų perskaičiavimo kursai paskelbti ECB.

----

----

Išankstinis pranešimas apie koncentraciją

(Byla Nr. COMP/M.3589 - Körber / Winkler + Dünnebier)

(2004/C 267/02)

(Tekstas svarbus EEE)

----

(1)OL L 24, 2004 1 29, p. 1.

----

----

Neprieštaravimas praneštai koncentracijai

(Byla Nr. COMP/M.3512 - VNU / WPP / JV)

(2004/C 267/03)

(Tekstas svarbus EEE)

2004 m. rugsėjo 15 d. Komisija nusprendė neprieštarauti dėl pavadinime praneštos koncentracijos ir paskelbti ją suderinama su bendrąja rinka. Šis sprendimas priimamas remiantis Tarybos Reglamento (EB) Nr. 139/2004 6 straipsnio 1 dalies b punktu. Visas šio sprendimo tekstas yra anglų. Sprendimas bus viešai paskelbtas tada, kai iš jo bus pašalinta profesine paslaptimi laikoma informacija. Sprendimą bus galima rasti:

----

----

Neprieštaravimas praneštai koncentracijai

(Byla Nr. COMP/3522 - DANISH CROWN / HK / SOKOLOW)

(2004/C 267/04)

(Tekstas svarbus EEE)

2004 m. rugsėjo 13 d. Komisija nusprendė neprieštarauti dėl pavadinime praneštos koncentracijos ir paskelbti ją suderinama su bendrąja rinka. Šis sprendimas priimamas remiantis Tarybos Reglamento (EB) Nr. 139/2004 6 straipsnio 1 dalies b punktu. Visas šio sprendimo tekstas yra anglų. Sprendimas bus viešai paskelbtas tada, kai iš jo bus pašalinta profesine paslaptimi laikoma informacija. Sprendimą bus galima rasti:

----

----

Pranešimas apie proceso dėl antidempingo inicijavimą dėl vyno rūgšties, kurios kilmės šalis yra Kinijos Liaudies Respublika, importo

(2004/C 267/05)

Pagal Tarybos reglamento (EB) Nr. 384/96 (1) („pagrindinis reglamentas“) 5 straipsnį Komisija gavo skundą, kuriame tvirtinama, kad vyno rūgštis, kurios kilmės šalis yra Kinijos Liaudies Respublika („suinteresuotoji valstybė“), yra importuojama dempingo kainomis ir taip daroma didelė žala Bendrijos pramonei.

1.   Skundas

2004 m. rugsėjo 24 d. skundą pateikė šie gamintojai („skundo pateikėjas“): Legré-Mante SA, Industria Chimica Valenzana S.p.A, Distilleries Mazzari S.p.a., Alcoholera Vinicola Europea S.A. and Comercial Quimica Sarasa s.l., kurių produkcija sudaro didžiąją dalį, šiuo atveju daugiau kaip 50 %, visos Bendrijos gaminamos vyno rūgšties produkcijos.

2.   Prekė

Tariamai dempingo kaina parduodama prekė yra vyno rūgštis, kurios kilmės šalis yra Kinijos Liaudies Respublika („aptariama prekė“), paprastai deklaruojama KN kodu 2918 12 00. Šis KN kodas yra nurodomas tik informacijos tikslais.

3.   Tvirtinimas dėl įtariamo dempingo

Atsižvelgdamas į pagrindinio reglamento 2 straipsnio 7 dalį, skundo pateikėjas nustatė Kinijos Liaudies Respublikoje normaliąją vertę pagal kainą rinkos ekonomikos valstybėje, kuri minima šio pranešimo 5.1 dalies c punkte. Tvirtinimas dėl įtariamo dempingo remiasi taip paskaičiuotos normaliosios vertės palyginimu su aptariamos prekės eksporto kainomis, kai ji eksportuojama į Bendriją.

Šiuo pagrindu yra svarbus paskaičiuotas dempingo skirtumas.

4.   Tvirtinimas dėl įtariamos žalos

Skundo pateikėjas pateikė įrodymų, kad aptariamos prekės importas iš Kinijos Liaudies Respublikos bendrai išaugo absoliučiu dydžiu ir pagal rinkos dalį.

Tvirtinama, kad aptariamos importuojamos prekės kiekiai ir kainos be kitų pasekmių dar padarė neigiamos įtakos Bendrijos pramonės nustatytų kainų lygiui, todėl buvo padarytas didelis neigiamas poveikis Bendrijos pramonės bendriems veiklos rezultatams ir finansinei būklei.

5.   Procedūra

Pasikonsultavusi su Patariamuoju komitetu ir nustačiusi, kad skundą pateikė Bendrijos pramonė arba kad jis buvo pateiktas Bendrijos pramonės vardu ir kad yra pakankamai įrodymų, leidžiančių inicijuoti tyrimą, Komisija inicijuoja tyrimą pagal pagrindinio reglamento 5 straipsnį.

5.1.   Dempingo ir žalos nustatymo tvarka

Tyrimas nustatys, ar aptariama prekė, kurios kilmės šalis yra Kinijos Liaudies Respublika, yra parduodama dempingo kainomis, ir ar šis dempingas padarė žalos.

a)   Klausimynai

Kad gautų, jos manymu, tyrimui būtinos informacijos, Komisija išsiųs klausimynus Bendrijos pramonei ir visoms Bendrijos gamintojų asociacijoms, Kinijos Liaudies Respublikos eksportuotojams (gamintojams), visoms eksportuotojų (gamintojų) asociacijoms, importuotojams, visoms importuotojų asociacijoms, nurodytiems skunde, bei suinteresuotosios eksportuojančios valstybės valdžios institucijoms.

Bet kuriuo atveju visos šalys nedelsdamos susisiekia su Komisija faksu, ne vėliau kaip iki šio pranešimo 6 dalies a punkto i papunktyje nustatyto termino, kad sužinotų, ar jos yra nurodytos skunde, ir, jei reikia, paprašytų atsiųsti klausimyną, atsižvelgiant į tai, kad šio pranešimo 6 dalies a punkto ii papunktyje nurodytas terminas taikomas visoms tokioms suinteresuotosioms šalims.

b)   Informacijos rinkimas ir posėdžiai

Visos suinteresuotosios šalys kviečiamos pareikšti savo nuomonę, pateikti atsakymuose į klausimyną nenurodytą informaciją ir patvirtinamuosius įrodymus. Komisija turi gauti šią informaciją ir patvirtinamuosius įrodymus per šio pranešimo 6 dalies a punkto ii papunktyje nurodytą terminą.

Be to, Komisija gali išklausyti suinteresuotąsias šalis, jei jos pateikia tokį prašymą ir įrodo, kad yra konkrečių priežasčių, dėl kurių jas reikia išklausyti. Šis prašymas turi būti pateiktas per šio pranešimo 6 dalies a punkto iii papunktyje nurodytą terminą.

c)   Rinkos ekonomikos valstybės pasirinkimas

Pagal pagrindinio reglamento 2 straipsnio 7 dalies a punktą numatoma tinkama rinkos ekonomikos valstybe pasirinkti Argentiną, kad Kinijos Liaudies Respublikoje būtų nustatyta normalioji vertė. Suinteresuotosios šalys kviečiamos pateikti savo pastabas dėl šio pasirinkimo tinkamumo per šio pranešimo 6 dalies b punkte nustatytą konkretų terminą.

d)   Rinkos ekonomikos statusas

Tiems Kinijos Liaudies Respublikos eksportuotojams (gamintojams), kurie teigia turį ir pateikia pakankamų įrodymų, kad jie savo veiklą vykdo rinkos ekonomikos sąlygomis, t. y. kad jie atitinka pagrindinio reglamento 2 straipsnio 7 dalies c punkte nustatytus kriterijus, normalioji vertė bus nustatyta pagal pagrindinio reglamento 2 straipsnio 7 dalies b punktą. Eksportuotojai (gamintojai), ketinantys pateikti tinkamai pagrįstus pareiškimus, turi tą padaryti per šio pareiškimo 6 dalies c punkte nurodytą konkretų terminą. Komisija išsiųs pareiškimų blankus visiems skunde nurodytiems Kinijos Liaudies Respublikos eksportuotojams (gamintojams) ir visoms skunde nurodytoms eksportuotojų (gamintojų) asociacijoms, o taip pat Kinijos Liaudies Respublikos valdžios institucijoms.

5.2.   Bendrijos interesų įvertinimo tvarka

Pagal pagrindinio reglamento 21 straipsnį bei tuo atveju, jei tvirtinimai dėl įtariamo dempingo ir jo sukeltos žalos bus pagrįsti, bus priimtas sprendimas, ar antidempingo priemonių priėmimas neprieštarautų Bendrijos interesams. Dėl šios priežasties Bendrijos pramonė, importuotojai, juos atstovaujančios asociacijos, atstovaujantys naudotojai ir atstovaujančios vartotojų organizacijos, įrodę, kad jų veikla ir aptariama prekė yra susijusios objektyviais ryšiais, gali pranešti apie save ir suteikti Komisijai informacijos per bendrąjį terminą, nustatytą šio pranešimo 6 dalies a punkto ii papunktyje. Šalys, atlikusios veiksmus pagal pirmesnį sakinį, gali prašyti būti išklausytos, nurodydamos konkrečias priežastis, dėl kurių jos turėtų būti išklausytos per šio pranešimo 6 dalies a punkto iii papunktyje nustatytą terminą. Reikia pažymėti, kad nebus atsižvelgta į jokią pagal 21 straipsnį pateiktą informaciją, jei ji bus pagrįsta faktiniais įrodymais pateikimo metu.

6.   Terminai

a)   Bendrieji terminai

i)   Šalims prašyti klausimyno arba kitų pareiškimų blankų

Visos suinteresuotosios šalys turėtų paprašyti klausimyno arba kito pareiškimų blanko kaip galima greičiau, bet ne vėliau kaip 15 dienų po šio pranešimo paskelbimo Europos Sąjungos oficialiajame leidinyje.

ii)   Šalims pranešti apie save, pateikti atsakymus į klausimyną ir bet kokią kitą informaciją

Jei visos suinteresuotosios šalys nori, kad tyrimo metu būtų atsižvelgta į jų pretenzijas, jos turi pranešti apie save, susisiekdamos su Komisija, pristatyti savo nuomonę ir pateikti atsakymus į klausimyną arba bet kokią kitą informaciją per 40 dienų po šio pranešimo paskelbimo Europos Sąjungos oficialiajame leidinyje, nebent nurodyta kitaip. Atkreipiamas dėmesys į faktą, kad dauguma pagrindiniame reglamente išdėstytų procedūrinių teisių priklauso nuo, ar šalis praneša apie save per minėtą laikotarpį.

iii)   Posėdžiai

Per tą patį 40 dienų terminą visos suinteresuotosios šalys gali taip pat pateikti prašymą, kad jas išklausytų Komisija.

b)   Konkretus terminas rinkos ekonomikos valstybei parinkti

Tyrime dalyvaujančios šalys gali turėti pastabų dėl Argentinos, kurią, kaip minima šio pranešimo 5.1 dalies c punkte numatoma laikyti rinkos ekonomikos valstybe nustatant Kinijos Liaudies Respublikoje normaliąją vertę, tinkamumo. Komisija turi gauti šias pastabas per 10 dienų nuo šio pranešimo paskelbimo Europos Sąjungos oficialiajame leidinyje dienos.

c)   Konkretus terminas pateikti pareiškimus dėl rinkos ekonomikos statuso ir (arba) individualaus režimo

Komisija turi gauti tinkamai pagrįstus pareiškimus dėl rinkos ekonomikos statuso, minimus šio pranešimo 5.1 dalies d punkte, ir (arba) pareiškimus dėl individualaus režimo pagal pagrindinio reglamento 9 straipsnio 5 dalį per 21 dieną po šio pranešimo paskelbimo Europos Sąjungos oficialiajame leidinyje dienos.

7.   Raštiški dokumentai, atsakymai į klausimyną ir korespondencija

Suinteresuotosios šalys visus dokumentus ir prašymus turi pateikti raštu (ne elektronine forma, nebent nurodyta kitaip; juose turi būti nurodytas suinteresuotosios šalies pavadinimas, adresas, elektroninio pašto adresas, telefonas ir fakso ir (arba) telekso numeriai). Visi raštiški dokumentai, įskaitant šiame pranešime reikalaujamą informaciją, atsakymai į klausimyną ir korespondencija, kurią pateikia suinteresuotosios šalys ir kuri laikoma slapta, privalo turėti žymą „Ribota“ (2) ir, remiantis pagrindinio reglamento 19 straipsnio 2 dalimi, prie jos pridedama neslapta redakcija su žyma „Suinteresuotųjų šalių tikrinimui“.

Komisijos adresas korespondencijai siųsti:

8.   Nebendradarbiavimas

Jeigu kuri nors suinteresuotoji šalis neleidžia pasinaudoti informacija arba kitais būdais jos nesuteikia per nustatytą laikotarpį, arba rimtai trukdo tyrimui, remiantis pagrindinio reglamento 18 straipsniu, turimų faktų pagrindu gali būti padarytos laikinos arba galutinės, teigiamos arba neigiamos išvados.

Jeigu nustatoma, kad suinteresuotoji šalis pateikė neteisingą arba klaidinančią informaciją, informacija ignoruojama ir galima naudotis turimais faktais. Jeigu suinteresuotoji šalis nebendradarbiauja arba bendradarbiauja tik iš dalies ir todėl išvados yra parengiamos remiantis turimais faktais pagal pagrindinio reglamento 18 straipsnį, rezultatas gali būti ne toks palankus tai šaliai kaip tuo atveju, jeigu ji būtų bendradarbiavusi.

9.   Tyrimo tvarkaraštis

Pagal pagrindinio reglamento 6 straipsnio 9 dalį tyrimas bus užbaigtas per 15 mėnesių nuo šio pranešimo paskelbimo Europos Sąjungos oficialiajame leidinyje dienos. Pagal pagrindinio reglamento 7 straipsnio 1 dalį, ne vėliau kaip praėjus 9 mėnesiams nuo šio pranešimo paskelbimo Europos Sąjungos oficialiajame leidinyje gali būti įvestos laikinos priemonės.

----

(1)OL L 56, 1996 3 6, p.1. Reglamentas su paskutiniais pakeitimais, padarytais Tarybos reglamentu (EB) Nr. 461/2004 (OL L 77, 2004 3 13, p. 12).

(2)  Tai reiškia, kad dokumentas skirtas tik vidaus naudojimui. Jis saugomas remiantis Europos Parlamento ir Tarybos Reglamento (EB) Nr. 1049/2001 4 straipsniu (OL L 145, 2001 5 31, p. 43). Jis yra slaptas dokumentas pagal Tarybos reglamento (EB) Nr. 384/96 19 straipsnį (OL L 56, 1996 3 6, p. 1) ir PPO susitarimo dėl GATT VI straipsnio įgyvendinimo 6 straipsnį (Antidempingo susitarimas).

----

III Pranešimai

Komisija

----

Kvietimas teikti paraiškas dėl netiesioginių mokslinių tyrimų, technologijų plėtros ir demonstravimo priemonių pagal specialią mokslinių tyrimų ir technologijų plėtros bei demonstravimo programą „Europos mokslinių tyrimų erdvės integravimas ir stiprinimas“

(2004/C 267/06)

----

(1)OL L 232, 2002 8 29, p. 1.

(2)OL L 294, 2002 10 29, p. 1.

(3)  Komisijos sprendimas C(2002) 4789, pakeistas sprendimais C(2003) 577, C(2003) 955, C(2003) 1952, C(2003) 3543, C(2003) 3555, C(2003) 4609, C(2003) 5183, C(2004) 433, C(2004) 2002, C(2004) 2727, C(2004) 3324 ir C(2004) 4178, nė vienas sprendimas neskelbtas.

(4)OL L 355, 2002 12 30, p. 23.

(5)OL L 248, 2002 9 16, p. 1.

(6)OL L 357, 2002 12 31, p. 1.

(7)  2003 kovo mėn. 27 d. C(2003) 883, paskutinį kartą pakeistas sprendimu 2004 rugsėjo mėn. 1 d. C(2004) 3337.

(8)  EPSS – tai programinė įranga, padedanti paraiškų pateikėjams sukurti ir pateikti savo paraišką elektroniniu būdu.

----

PRIEDAS

1.   Konkreti programa: „ERA (Europos mokslinių tyrimų erdvės) integravimas ir stiprinimas“

2.   Veikla: specifinė veikla, apimanti į politiką sutelktus tyrimus pagal skyrių „Parama politikai ir mokslinių bei technologinių poreikių numatymas“

3.   Kvietimo teikti pasiūlymus pavadinimas: Mokslinė parama politikai

4.   Kvietimo teikti pasiūlymus numeris: FP6-2004-SSP-4

5.   Paskelbimo data: 

6.   Paskutinė pasiūlymų priėmimo diena: 2005 m. vasario 1 d., 17.00 val. (Briuselio vietos laiku)

7.   Visas numatomas biudžetas: 

8.   Kvietimo teikti pasiūlymus sritys ir priemonės: 

9.   Mažiausias dalyvių skaičius (2): 

10.   Dalyvavimo apribojimai: nėra.

11.   Konsorciumo susitarimas: mokslinių tyrimų ir technologijų plėtros veiksmų dalyviai dėl šio kvietimo neprivalo sudaryti konsorciumo susitarimo.

12.   Vertinimo tvarka: 

13.   Vertinimo kriterijai: kiekvienai priemonei taikomus kriterijus žr. darbo programos B priede (įskaitant jų individualią lyginamąją svarbą ir ribas bei bendrą ribą).

14.   Numatomas vertinimas ir sutarčių grafikas (tvarkaraštis): Vertinimo rezultatai: atsižvelgiant į plačią SPP apimtį ir būtinybę užtikrinti sąsają su darbo programos teminiais prioritetais, vertinimas vyks įvairiu laiku, o rezultatų tikimasi sulaukti ne anksčiau kaip 2005 m. gegužę.

Sutarčių pasirašymas: numatoma, kad pirmosios sutartys pagal šį kvietimą įsigalios 2005 m. rudenį.

----

(1)  KTMTP – konkretus tikslinis mokslinių tyrimų projektas; KP – koordinavimo priemonė; SPP – speciali paramos priemonė.

(2)  VN = ES valstybės narės; AV (įsk. AVK) = asocijuotos valstybės; AVK – asocijuotos valstybės kandidatės.

Bet kuris juridinis subjektas, įsisteigęs valstybėje narėje ar asocijuotoje valstybėje, sudarytas iš reikalaujamo dalyvių skaičiaus, gali būti vienintelis netiesioginio veikimo dalyvis.

----

----

KVIETIMAS TEIKTI PARAIŠKAS

Parama bendros žemės ūkio politikos informacinėms priemonėms

(2004/C 267/07)

1.   PRIELAIDOS

2000 m. balandžio 17 d. Taryba priėmė reglamentą (EB) Nr. 814/2000 dėl bendros žemės ūkio politikos informacinių priemonių (1), apibrėžiantį priemonių, kurias Bendrija gali finansuoti, rūšį ir turinį.

Taikydama naują supaprastintą požiūrį, Komisija Komisijos reglamente (EB) Nr. 2208/2002 (2) nustatė išsamias Tarybos reglamento (EB) Nr. 814/2000 taikymo taisykles. Pagal Reglamento (EB) Nr. 2208/2002, pakeisto Komisijos reglamentu (EB) Nr. 1820/2004 (3), 3 straipsnį, šiame kvietime teikti paraiškas yra tiksliai apibrėžtos prioritetinės temos bei priemonės, galutiniai paraiškų pateikimo terminai ir susijusių priemonių pradžia.

Tai yra kvietimas teikti paraiškas dėl metinių darbo programų arba individualių priemonių finansavimo iš 2005 metų biudžeto asignavimų.

2.   PRIORITETINĖS PRIEMONĖS 2005 METAMS

Šiuo kvietimu teikti paraiškas Komisija nori suteikti prioritetą informacijos apie klausimus, susijusius su Europos žemės ūkio produktų kokybe, ir apie būdus, kuriais bendra žemės ūkio politika (BŽŪP) ir bendrosios rinkos organizavimas (CMO) remia aplinkosaugos reikalavimų (aplinkos poreikių) integravimą į BŽŪP ir produktų kokybės užtikrinimą bei nuolatinį gerinimą skleidimui.

Pareiškėjai turės pagrįsti, kodėl pasirinktas arba pasirinkti informacijos kanalai, jų įsitikinimu, šioje srityje yra tinkamiausi konkretiems klausimams ir konkrečioms tikslinėms auditorijoms. Jų taip pat prašoma pateikti Informavimo planą jų pasiūlytiems projektams, į kurį turi būti įtraukta išsami informacija apie projekto įgyvendinimą, pranešimo pateikimas ir veiksmingumo įvertinimas. Atrenkant laimėjusias paraiškas, ypač daug dėmesio bus skiriama II priedo 6 punkte apibūdintam Informavimo planui.

2.1.   Perduotini pranešimai

Pagrindiniai pranešimai, kuriuos Komisija pageidauja perduoti tikslinėms auditorijoms, yra susiję su šiais BŽŪP aspektais:

Bendra žemės ūkio politika yra išsamiai apibūdinta šiuo adresu:

http://europa.eu.int/comm/agriculture/

Pirmenybė teikiama projektams, koncentruotiems ties konkrečiais pavyzdžiais tam tikruose sektoriuose, rodančiais pirmiau apibrėžtų įgyvendinimo tikslų praktinę pusę ir neabejotinai susijusiais su tiksline auditorija.

2.2.   Tikslinės auditorijos

Projektų pagal šį kvietimą teikti paraiškas tikslinės auditorijos yra:

Pareiškėjai turėtų nurodyti, ar jų projekto pasiūlymas skirtas daugiau nei vienos šalies auditorijoms, o jeigu taip – tai į kurių šalių ir kokiais būdais.

2.3.   Informacijos kanalai

Pirmiausia Komisija pageidauja, kad būtų naudojami šie informacijos kanalai:

Komisija ieškos projektų su aukšta pridėtine verte, kuriuose gali būti panaudotas daugiau nei vienas žiniasklaidos elementas. Pavyzdžiui, delegatai gali dalyvauti konferencijoje, kurią vėliau transliuotų televiziją, o apie iškeltus klausimus būtų pranešama vietinėje arba regioninėje spaudoje ir Internete.

2.4.   Informavimo planas

II priedo 6 punkte aprašytame Informavimo plane turi būti nurodyta, kaip pasiekti šiuos projekto aspektus:

Komisija sutinka, kad mažesnių projektų (kurių vertė yra iki 30 000 eurų) veiksmingumo įvertinimas po įgyvendinimo nebūtų privalomas.

3.   BENDROSIOS PARAIŠKŲ TEIKIMO INSTRUKCIJOS

3.1.   Kaip parengti paraišką

Prieš teikdami paraišką, pareiškėjai turėtų atidžiai perskaityti Tarybos reglamentą (EB) Nr. 814/2000, Komisijos reglamentą (EB) Nr. 2208/2002 ir visus šio kvietimo teikti paraiškas priedus.

Paraiškos dėl finansavimo pateikiamos viena iš oficialių Bendrijos kalbų. Be to, turi būti pridėtas vertimas į anglų arba prancūzų kalbą.

Paraiškos turi būti rengiamos naudojant tinkamas formas, esančias šiuo internetiniu adresu:

http://europa.eu.int/comm/agriculture/grants/capinfo/index_en.htm

3.2.   Kada ir kam siųsti paraišką

3.3.   Procedūra, pagal kurią Komisija nagrinėja paraiškas ir grafikas

Pirmiausia Komisija tikrina, ar yra visi I priede nurodyti dokumentai, kuriuos būtina pateikti, kai pagal šį kvietimą teikti paraiškas prašoma dotacijos.

Paskui speciali vertinimo komisija pradeda vertinti paraiškas. Šis vertinimas susideda iš toliau apibūdintų keturių nuoseklių etapų. Vieno etapo reikalavimus atitinkančios paraiškos patenka į kitą etapą.

4.   FINANSAVIMAS

Finansavimo reikalavimus atitinkančios išlaidos yra apibrėžtos IV priede. Komisijos finansuojama dalis neviršija 50 % visų reikalavimus atitinkančių išlaidų. Išskirtiniais atvejais Komisijos reglamento (EB) Nr. 2208/2002 7 straipsnio 2 dalyje nustatytomis sąlygomis ji gali būti padidinta iki 75 %.

Priemonė yra pripažįstama esanti išskirtinės svarbos, kaip nurodyta Reglamento (EB) Nr. 2208/2002 7 straipsnio 2 dalyje, jei pagal III priedo 2 punkte išdėstytus 1–4 paskyrimo kriterijus ji pasiekia ne mažiau kaip 75 %.

Pagal šį kvietimą teikti paraiškas priemonių, kurioms paskirta dotacija, išankstinis finansavimas neleidžiamas.

Paraiškos atrinkimas neįpareigoja Komisijos skirti visą pareiškėjo prašytą sumą. Dotacija jokiu būdu negali viršyti prašytos sumos.

----

(1)OL L 100, 2000 4 20, p. 7.

(2)OL L 337, 2002 12 13, p. 21.

(3)OL L 320, 2004 10 21, p. 14.

----

I PRIEDAS

KVIETIMAS TEIKTI PARAIŠKAS

PRIVALOMI DOKUMENTAI, KREIPIANTIS DĖL DOTACIJOS

----

II PRIEDAS

KVIETIMAS TEIKTI PARAIŠKAS

SIŪLOMŲ PRIEMONIŲ TINKAMUMO KRITERIJAI

----

III PRIEDAS

KVIETIMAS TEIKTI PARAIŠKAS

ATRANKOS IR PASKYRIMO KRITERIJAI

1.   Atrankos kriterijai

Techniniam pajėgumui įrodyti pareiškėjai privalo pademonstruoti, kad jie patys ir jų partneriai:

Savo ir partnerių finansiniam pajėgumui įrodyti pareiškėjai privalo patvirtinti, kad:

2.   Paskyrimo kriterijai

Kiekviena priemonė vertinama pagal šiuos kriterijus:

----

IV PRIEDAS

KVIETIMAS TEIKTI PARAIŠKAS

IŠLAIDOS

----

(1)  Jei naudojamasi kita klase, išlaidos kompensuojamos tik pateikus transporto kompanijos patvirtinimą, kuriame nurodoma kelionės antrąja klase kaina, ir kompensuojama bus būtent ta suma.

(2)  Važiavimo autobusu, metro, tramvajumi ir taksi išlaidos nekompensuojamos.

(3)  Benzino, parkavimo, kelių mokesčio ir maitinimosi išlaidos nekompensuojamos. Automobilio nuomos išlaidos nekompensuojamos.

(4)  Užmokestis ekspertams ir pranešėjams nekompensuojamas, jei šie asmenys yra nacionaliniai, Bendrijos arba tarptautiniai valstybės tarnautojai arba dotaciją gaunančios organizacijos ar asocijuotos arba dukterinės organizacijos nariai arba darbuotojai.

----